CELEX: 62008TN0373
Language: el
Date: 2008-09-03 00:00:00
Title: Υπόθεση T-373/08: Αγωγή της 3ης Σεπτεμβρίου 2008 — Nuova Agricast κατά Επιτροπής

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/50
            
         Αγωγή της 3ης Σεπτεμβρίου 2008 — Nuova Agricast κατά Επιτροπής
   (Υπόθεση T-373/08)
   (2008/C 285/90)
   Γλώσσα διαδικασίας: η ιταλική
   Διάδικοι
   
      Ενάγουσα: Nuova Agricast Srl (Cerignola, Ιταλία) (εκπρόσωπος: M. A. Calabrese, δικηγόρος)
   
      Εναγομένη: Επιτροπή των Ευρωπαϊκών Κοινοτήτων
   Αιτήματα της ενάγουσας
   H ενάγουσα ζητεί από το Πρωτοδικείο να υποχρεώσει την εναγομένη να της καταβάλει:
   
               —
            
            
               το ποσό των 1 447 249,00 ευρώ, ή άλλο ποσό, μεγαλύτερο ή μικρότερο που πρόκειται να καθοριστεί κατά τη διάρκεια της δίκης, ως αποζημίωση λόγω ζημίας λόγω των μειωμένων αποτελεσμάτων χρήσεως της εταιρίας κατά το οικονομικό έτος που ολοκληρώθηκε στις 30 Ιουνίου 2003 έναντι εκείνου που θα προέκυπτε αν ολοκληρωνόταν το πρόγραμμα επενδύσεων, με αναπροσαρμογή του ποσού από 1ης Ιουλίου 2003 και μέχρις εκδόσεως της αποφάσεως, και
            
         
               —
            
            
               το ποσό των 1 432 497,00 ευρώ, ή άλλο ποσό, μεγαλύτερο ή μικρότερο που πρόκειται να καθοριστεί κατά τη διάρκεια της δίκης, ως αποζημίωση λόγω ζημίας λόγω των μειωμένων αποτελεσμάτων χρήσεως της εταιρίας κατά το οικονομικό έτος που ολοκληρώθηκε στις 30 Ιουνίου 2004 έναντι εκείνου που θα προέκυπτε αν ολοκληρωνόταν το πρόγραμμα επενδύσεων, με αναπροσαρμογή του ποσού από 1ης Ιουλίου 2004 και μέχρις εκδόσεως της αποφάσεως,
            
         
               —
            
            
               το ποσό των 2 009 197,00 ευρώ, ή άλλο ποσό, μεγαλύτερο ή μικρότερο που πρόκειται να καθοριστεί κατά τη διάρκεια της δίκης, ως αποζημίωση λόγω ζημίας λόγω των μειωμένων αποτελεσμάτων χρήσεως της εταιρίας κατά το οικονομικό έτος που ολοκληρώθηκε στις 30 Ιουνίου 2005 έναντι εκείνου που θα προέκυπτε αν ολοκληρωνόταν το πρόγραμμα επενδύσεων, με αναπροσαρμογή του ποσού από 1ης Ιουλίου 2005 και μέχρις εκδόσεως της αποφάσεως,
            
         
               —
            
            
               το ποσό των 1 830 564,00 ευρώ, ή άλλο ποσό, μεγαλύτερο ή μικρότερο που πρόκειται να καθοριστεί κατά τη διάρκεια της δίκης, ως αποζημίωση λόγω ζημίας λόγω των μειωμένων αποτελεσμάτων χρήσεως της εταιρίας κατά το οικονομικό έτος που ολοκληρώθηκε στις 30 Ιουνίου 2006 έναντι εκείνου που θα προέκυπτε αν ολοκληρωνόταν το πρόγραμμα επενδύσεων, με αναπροσαρμογή του ποσού από 1ης Ιουλίου 2006 και μέχρις εκδόσεως της αποφάσεως,
            
         
               —
            
            
               το ποσό των 1 947 081,00 ευρώ, ή άλλο ποσό, μεγαλύτερο ή μικρότερο που πρόκειται να καθοριστεί κατά τη διάρκεια της δίκης, ως αποζημίωση λόγω ζημίας λόγω των μειωμένων αποτελεσμάτων χρήσεως της εταιρίας κατά το οικονομικό έτος που ολοκληρώθηκε στις 30 Ιουνίου 2007 έναντι εκείνου που θα προέκυπτε αν ολοκληρωνόταν το πρόγραμμα επενδύσεων, με αναπροσαρμογή του ποσού από 1ης Ιουλίου 2007 και μέχρις εκδόσεως της αποφάσεως,
            
         
               —
            
            
               το ποσό των τόκων επί των εν λόγω αναπροσαρμοσμένων ποσών, ο υπολογισμός των οποίων πρέπει να χωρήσει από την ημερομηνία εκδόσεως της αποφάσεως και μέχρι πλήρους ικανοποιήσεως με το καθοριζόμενο από την ΕΚΤ επιτόκιο για τις κύριες πράξεις αναχρηματοδοτήσεως, προσαυξημένο κατά το ποσοστό που το Πρωτοδικείο θα κρίνει δίκαιο και το ύψος του οποίου η ενάγουσα εκτιμά ότι δεν πρέπει να είναι κατώτερο των δύο ποσοστιαίων μονάδων και,
            
         
               —
            
            
               το ποσό των δικαστικών εξόδων, συμπεριλαμβανομένων των εξόδων στα οποία υποβλήθηκε η ενάγουσα για την παροχή νομικών ή τεχνικών συμβουλών για το έτος 2008.
            
         Ισχυρισμοί και κύρια επιχειρήματα
   Η παρούσα αγωγή συνιστά φυσικό επακόλουθο της ασκηθείσας στα πλαίσια της υποθέσεως T-362/05 αγωγής, με την οποία η ενάγουσα ζήτησε μεταξύ άλλων από το Πρωτοδικείο να υποχρεώσει την εναγομένη να της καταβάλει αποζημίωση για το διαφυγόν κέρδος, το οποίο συνίσταται στη διαφορά μεταξύ των αποτελεσμάτων χρήσεως που προέκυψαν κατά τους ισολογισμούς που έκλεισαν στις 30 Ιουνίου 2003 και, ακολούθως, στις 30 Ιουνίου των ετών 2004, 2005, 2006 και 2007 και των αντιστοίχων αποτελεσμάτων χρήσεως που θα προέκυπταν αν είχε πραγματοποιηθεί η προγραμματισμένη επένδυση.
   Με την παρούσα αγωγή, η ενάγουσα προσάπτει στην Επιτροπή τους ίδιους (ή σχεδόν) λόγους ελλείψεως νομιμότητας τους οποίους επικαλέστηκε στα πλαίσια της αγωγής στην υπόθεση T-362/05. Ακόμη και οι αιτιάσεις σχετικά με τις πράξεις και τις συμπεριφορές της εναγομένης είναι ίδιες με τις διατυπωθείσες στα πλαίσια της προαναφερθείσας αγωγής της, λαμβάνουν όμως υπόψη την κρίση του Δικαστηρίου των Ευρωπαϊκών Κοινοτήτων, όπως αυτή διατυπώνεται με την απόφαση της 15ης Απριλίου 2008 στην υπόθεση C-390/06, Nuova Agricast κατά Ministero delle Attività Produttive.